CELEX: 22021D2213
Language: lv
Date: 2021-11-26 00:00:00
Title: ES un Ēģiptes Asociācijas padomes Ieteikums Nr. 1/2021 (2021. gada 26. novembris), ar ko vienojas pagarināt ES un Ēģiptes partnerības prioritāšu spēkā esības termiņu [2021/2213]

14.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 447/8
               
            
         ES UN ĒĢIPTES ASOCIĀCIJAS PADOMES IETEIKUMS Nr. 1/2021
         (2021. gada 26. novembris),
         ar ko vienojas pagarināt ES un Ēģiptes partnerības prioritāšu spēkā esības termiņu [2021/2213]
         ES UN ĒĢIPTES ASOCIĀCIJAS PADOME,
         ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses,
         tā kā:
         
                     (1)
                  
                  
                     Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, (1) (“nolīgums”) tika parakstīts 2001. gada 25. jūnijā un stājās spēkā 2004. gada 1. jūnijā.
                  
               
                     (2)
                  
                  
                     Saskaņā ar nolīguma 76. pantu Asociācijas padome var sniegt lietderīgus ieteikumus.
                  
               
                     (3)
                  
                  
                     Nolīguma 86. pants nosaka, ka pusēm ir jāveic visi vajadzīgie vispārīgie vai īpašie pasākumi, lai izpildītu saistības, kas izriet no nolīguma, un jānodrošina nolīgumā izklāstīto mērķu sasniegšana.
                  
               
                     (4)
                  
                  
                     Asociācijas padomes 2017. gada 25. jūlija sanāksmē Eiropas Savienība un Ēģipte vienojās par partnerības prioritātēm, kā izklāstīts Asociācijas padomes Ieteikumā Nr. 1/2017, pēc kurām vadīties partnerībā laikposmā no 2017. līdz 2020. gadam (2).
                  
               
                     (5)
                  
                  
                     Pēc Eiropas Savienības vēstules abas puses vienojās par to, ka ES un Ēģiptes partnerības prioritāšu kā pamatdokumenta partnerības nostiprināšanai spēkā esības termiņš būtu jāpagarina līdz brīdim, kad tiks pieņemtas jaunas, atjauninātas partnerības prioritātes.
                  
               
                     (6)
                  
                  
                     Asociācijas padomes reglamenta 10. pantā ir paredzēta iespēja laikposmā starp sanāksmēm pieņemt ieteikumus, izmantojot rakstisku procedūru, ja abas puses par to vienojas,
                  
               AR ŠO IESAKA.
         
            1. pants
            Asociācijas padome, izmantojot rakstisku procedūru, iesaka pagarināt Asociācijas padomes 2017. gada 25. jūlija sanāksmē pieņemto ES un Ēģiptes partnerības prioritāšu spēkā esības termiņu līdz brīdim, kad Asociācijas padome būs pieņēmusi jaunas, atjauninātas partnerības prioritātes.
         
         
            2. pants
            Šis ieteikums stājas spēkā tā pieņemšanas dienā.
         
         
            Briselē, 2021. gada 26. novembrī
            
               
                  ES un Ēģiptes Asociācijas padomes vārdā –
               
               
                  priekšsēdētājs
               
               Sameh Hassan SHOUKRY
            
         
         
            (1)  OV L 304, 30.9.2004., 39. lpp.
         
         
            (2)  ES un Ēģiptes Asociācijas padomes Ieteikums Nr. 1/2017 (2017. gada 25. jūlijs), ar ko vienojas par ES un Ēģiptes partnerības prioritātēm (OV L 255, 3.10.2017., 26. lpp.).